Ondersoek gedoen ná veghond eienaar aanval(Foto: pixabay) ŉ Vierjarige veghond (pit bull) moes met die hulp van die bure in bedwang gebring word nadat die dier sy eienaar glo so erg gebyt het dat sy aan haar beserings dood is. Belinda Jonker (64) se hond het haar volgens die voorlopige polisie-ondersoek Maandagaand by haar huis in Morningside in Port Elizabeth aangeval. Jonker en haar man was op pad uit, maar sy het gesukkel om in die motor te klim, het kapt. Sandra Janse van Rensburg, polisiewoordvoerder, gesê. “Terwyl haar man haar gehelp het, het hul vierjarige veghond haar aangeval. Die man het die hond probeer wegkry, maar kon nie sy vrou help nie. Nadat hy die bure gevra het om te kom help, kon hulle die hond van haar afkry en is hy aan ŉ boom vasgemaak.” Janse van Rensburg het gesê Jonker het ernstige wonde opgedoen en is op die toneel dood verklaar. Die Bond vir Wreedheid teen Diere het die hond kom verwyder. Die polisie doen ŉ geregtelike doodsondersoek.